અમદાવાદ: અમદાવાદ સહિત ગુજરાતભરમાં તાપમાનમાં સતત ફેરફારની સ્થિતિ જોવા મળી રહી છે. આજે અમદાવાદમાં લઘુત્તમ તાપમાન ઘટીને ૧૩.૮ ડિગ્રી નોંધાયું હતું. જ્યારે નલિયામાં લઘુત્તમ તાપમાન ૧૧.૪ ડિગ્રી થયું હતું. આજે રાજ્યના જે ભાગોમાં તાપમાન ૧૨ ડિગ્રીની આસપાસ પહોંચ્યું હતું તેમાં અમરેલી, કંડલા એરપોર્ટ, ગાંધીનગરનો સમાવેશ થાય છે. આ તમામ જગ્યાઓએ લઘુત્તમ તાપમાન ૧૨ ડિગ્રી નોંધાયું હતું અને લોકોએ તીવ્ર ઠંડીનો અનુભવ કર્યો હતો.